**EMLÉKEZTETŐ**

**a VDSZ elnöksége 2020. december 10-én, online formában megtartott üléséről**

**(A VDSZ alapszabályának 9.5 pontja alapján az elnökség üléseiről a tanácskozás lényegét tartalmazó emlékeztető készül)**

Székely Tamás megnyitja az elnökségi ülést.

A VDSZ székház 108-as tárgyalótermében jelen vannak: Székely Tamás, Kiss Béla, Kovács László

Az ülésen online jelen van:

Pad Ferenc Örkényi Zoltán

Patakvölgyi Árpád Juhász János

Margittai Péter Jekő József

Ferenci Imréné Horváth Sándor

Vígh Árpád Eördöghné Pataki Irén

Tóth Éva (PKDSZ) Vass László

Tóth Éva (Nőtagozat) Solti József

Ledács Kiss Miklós Szabóné Lakatos Erzsébet

Varga Gyula

Mielőtt rátérne a napirendi pontokra, Hári Gyuláné Irénkének szeretne virtuálisan átadni egy emlékplakettet. 54 éve dolgozik Inotán. 2000 óta az ottani szakszervezet gazdasági vezetője. Aktív volt a szakszervezetben és a nőtagozat életében is. Sok rendezvényen vett részt aktívan. Köszöni a munkáját és később személyesen is át fogják adni az emlékplakettet.

Hári Gyuláné köszöni a méltatást Tamásnak. És megköszönte Eper Juliannának is, hogy egyengette az útját.

Székely Tamás megállapítja, hogy az online bejelentkezések és a megjelenések alapján az Elnökség határozatképes.

**Hitelesítők: Varga Gyula, Ferenci Imréné**

**A hitelesítők személyét az Elnökség egyhangúlag elfogadta.**

Az emlékeztető vezetését dr. Horváth-Lénárt Szilvia végzi.

Az Elnökség üléséről hanganyag készül, vitás kérdések esetén a hanganyag az emlékeztető vezetőjénél vagy a Titkárságon elérhető.

**Az Elnökségi ülés napirendi pontjai:**

1. **VDSZ elnökségi állásfoglalás a 2021-es bértárgyalásokról.**
2. **VDSZ elnökség 2021. év első félévének munkaterve.**
3. **VDSZ 2020-as költségvetésének időarányos áttekintése.**
4. **Különfélék.**

**Aki ezzel egyetért, a kézfeltartás gomb megnyomásával jelezze. Az Elnökség elfogadta a napirendi pontokat. 1 fő nem szavazott.**

**1. VDSZ elnökségi állásfoglalás a 2021-es bértárgyalásokról. Előadó: Székely Tamás**

Az elnökségi tagok ma kapták meg azt a háttéranyagot, ami az utolsó pillanatban készült el. Előző nap volt egy versenyszféra konzultációs fórum, így újabb információkkal rendelkezik.

- A koronavírus gazdasági hatásai: a turizmus és a vendéglátás sínyli meg leginkább ezt a pandémiát.

- A bruttó hazai termék alakulása: a GDP jelentősen csökkent az I. félévben. 6,4%-os lesz a GDP csökkenés 2020-ban. Jövőre 4%-os GDP növekedés várható. Az inflációt 3,3%-ra tervezik.

- Munkanélküliség: a mostani adatok szerint nincs a jövőre nézve változás. Ez a ráta marad.

- Az 1. ábra az I. negyedéves adatokat mutatja be a VDSZ működési területén. 3000 fővel csökkent a foglalkoztatottak száma. 2000 fővel az alumíniumiparban, 1000 fővel a gumiiparban.

- A VDSZ működési területén 56064 fő dolgozik főállásban.

- A bérek 11,1%-kal nőttek az egy évvel korábbi időszakhoz képest. Sorrendben: a papíriparban leginkább, utána az alumíniumiparban, és utána a gyógyszeriparban. A VDSZ működési területén a cégek összességében nem emelték a bértömeget.

- Minimálbér: mennyire csúsztak össze az egyes bérsávok, bérértékek (a legalacsonyabb a minimálbérrel és a garantált bérminimummal). A szomszédos országokhoz képest Magyarországon a legalacsonyabb a minimálbér értéke.

- Előző nap a munkáltatók 3%-os ajánlást tettek a minimálbér emelésére. A munkavállalói oldal 7,5%-os béremelési igényt jelentett be.

- Az európai minimálbér kérdése: a direktívára még legalább 2 évet várni kell. Ez egy kötelező direktíva lesz. A cél, hogy az átlagkereset 60%-a legyen a tagállami minimálbér. Az északi államokban a szakszervezetek kötik a minimálbérről szóló megállapodást az állammal. Náluk a direktívával sérül a szociális párbeszéd. Magyarországon viszont megerősödhet a szakszervezetek KSZ-kötési pozíciója.

- Ágazati tevékenység: hogyan változott a gazdasági pozíció. Az autóipar, a járműipar és a gumiipar jelentősen csökkent. A vegyipari pozíciója is zuhanó volt. A gyógyszeriparban növekedés volt megfigyelhető.

- Bérhelyzet: a kormányzat a vállalati szintre tolja a béralkut. Ezért egy közös állásfoglalást kell kialakítani, amely segíti a tagszervezeteket a béremelés elérésében. Az első körös egyeztetésen egy 8%, +- 2%-os javaslatot fogalmaztak meg a munkavállalói oldalnak.

*Kérdések, hozzászólások:*

- Margittai Péter

- Vígh Árpád

- Szabóné Lakatos Erzsébet

- Pad Ferenc

**2. VDSZ elnökség 2021. év első félévének munkaterve. Előadó: Kiss Béla**

Kiss Béla elmondta, hogy apróbb problémát okozott a munkaterv, mivel csak január 10-ig tudnak tervezni.

A korábbi évekhez képest annyi változtatás történt, hogy az üdüléssel kapcsolatos döntéseket a januári elnökségi ülésen kell meghozni. Egy új rendszer (NTAK) fog életbe lépi.

A már kiadott anyaghoz képest egy helyen van változás: januári ülés helyett a márciusi ülésen fognak elhangzani a tagozatok és az ágazatok munkatervei.

Az ülések továbbra is a hó utolsó csütörtökén lesznek. Kihelyezett ülések nem lesznek a járvány miatt. Az adott hónap 10-éig lehet javaslatokat tenni a további napirendi pontokra. A költségvetési kérdések negyedévente tárgyalásra kerülnek. A MASZSZ-szal való kapcsolat is állandó napirendi pont.

*Kérdések, hozzászólások:*

Nem volt.

**Határozati Javaslat: Aki elfogadja a VDSZ Elnökségének 2021. évi I. féléves munkatervét, az a kéz gomb megnyomásával szavazzon.**

**Az Elnökség a javaslatot elfogadta.**

**3. VDSZ 2020-as költségvetésének időarányos áttekintése. Előadó: Székely Tamás**

Az írásos anyagot az elnökségi tagok, valamint a PEB elnöke is megkapta.

Székely Tamás néhány kiegészítést fűz a kiküldött anyaghoz. Nehéz év volt a 2020-as év. A számok pillanatnyilag kecsegtetőek lehetnek.

- Ha az irodahelyiségekből és a terembérlésből jövő bevételt nézzük, közel 20 milliós bevételkiesés van a tavalyihoz képest.

- Üdültetés: Balatonszemesen az üdültetés 2 millió forint veszteséggel zárul, amelyet Balatonvilágoson a távközlési cégek adótornyainak bérleti díjából többségében kompenzált.

- A közösségi rendezvények elmaradtak: egészségnap, tiszavasvári foci torna

- Az oktatás is elmaradt Balatonszemesen. Nyilván ez megtakarítást is eredményezett.

- Az idén nagyobb karbantartás, beruházás nem volt. A világosi ingatlan felújítása saját erőből történt.

- A víz- és csatornafelhasználáson látszik igazán az ingatlanok alacsonyabb igénybevétele.

*Kérdések, hozzászólások:*

- Margittai Péter:

- Székely Tamás: Másfél milliós forint tagdíjbefizetési kötelezettség még fennáll a MASZSZ felé. Plusz 4 millió forintos az egyenleg jelenleg.

- Margittai Péter: Fontos lenne az újságmegjelenés. Akár virtuálisan is. Nincs fertőzésveszély.

- Varga Gyula: Készíteni kellene egy felmérést az újság darabszáma kapcsán. Feleslegesen ne nyomtassanak.

- Ledács Kiss Miklós: ritkítani is lehetne a megjelenést.

- Pad Ferenc: A jelenlét miatt fontos az újság és inkább a havi megjelenést támogatja.

- Juhász János: Nehéz kézbesíteni a lapokat. Ezért meg kellene fontolni a nyomtatott forma mellett a digitális formát is.

**4. Különfélék.**

**A)** Tapasztalatok az oktatási kurzusokról.

Székely Tamás elmondta, hogy a járványhelyzet miatt nem volt mód a személyes megjelenésű képzésekre. 4 online képzést tartottak. Ebből 1 képzés munkavédelmi továbbképzés volt, 8 órában.

A tisztségviselői képzés kapcsán elmondható, hogy a munkatársak magasra tették a mércét mind tartalmilag, mind technikailag. Sok pozitív visszajelzést kaptak. Az előadások követő tesztek eredménye azonban elképesztő volt. Hamarosan mindenki megkapja az értékelést. Csak 3 fő teljesített 100%-osan, a résztvevők javarészt 80% alatt teljesítettek. Az egyoldalú kommunikáció nagyon sok hátránnyal jár. Nem működik az interaktivitás.

*Kérdések, hozzászólások:*

- Varga Gyula: A kollégái is részt vettek a képzéseken, és hasznosnak találták. Bizonyos szempontból jobb volt, ugyanis nem kellett több napra elutazniuk. Előzetesen lehetne érdekfeszítő kérdéseket feltenni, még az előadások előtt.

- Ledács Kiss Miklós: korábban a személyes képzéseken nem volt záróteszt. Nem volt visszacsatolás.

- Székely Tamás: voltak tesztek.

- Szabóné Lakatos Erzsébet: Szeretné, ha folytatódna a képzés. Lehet, hogy az egynapos képzés sok. Rövidebb etapokban 1-2 témát feldolgozva lehetne folytatni. Fórumszerűen is.

B) Székely Tamás tájékoztatta az elnökségi tagokat, hogy január 4-ig, de lehet, hogy 11-ig átalakul a központi apparátus munkaidőbeosztása. A kontaktcsökkentés, valamint a ház alacsony kihasználtsága miatt a kollégák részben otthonról dolgoznak majd. Mindenki elérhető. Köszöni mindenkinek az ez évi munkát.

- Tóth Éva: A Chinoin újpesti telephelyén végig munkavégzés lesz karácsonykor.

- Székely Tamás: A Hankooknál is próbálják becsalogatni az embereket karácsonykor.

Az emlékeztetőt összeállította: dr. Horváth-Lénárt Szilvia

Hitelesítők:

|  |  |
| --- | --- |
| ---------------------------------------------------- | ---------------------------------------------------- |
| **Varga Gyula** | **Ferenci Imréné** |
|  |  |

|  |  |  |  |
| --- | --- | --- | --- |
| **Javaslat** | **Ellene** | **Tartózkodott** | **Elfogadás** |
| **Aki elfogadja a VDSZ Elnökségének 2021. évi I. féléves munkatervét, az a kéz gomb megnyomásával szavazzon** |  |  | **Egyhangúlag** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |